དཔལ་འབྱོར་གྱི་ཆ་ནས་རྒྱ་ནག་སྟོབས་ཤུགས་ཇེ་ཆེར་འགྲོ་བཞིན་ཡོད།རྒྱ་ནག་གཞུང་གིས་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་སྐུ་ཚབ་དང་ལྷན་གྲོས་མོལ་གྱི་ལམ་ནས་བོད་ཀྱི་གནད་དོན་དེ་བཞིན་ཞི་བའི་ངང་ནས་ངེས་པར་དུ་སེལ་དགོས།ཁྱེད་རྣམ་པས་བོད་རིགས་ཡོངས་ལ་མིང་དོན་མཚུངས་པའི་རང་སྐྱོང་ཡོང་ཐབས་དང་།རིག་གཞུང་ལ་རྒྱབ་སྐྱོར་གནང་གི་ཡིན་ཞེས་དྲང་པོར་གསུངས་པ་ནང་བཞིན་རེད།རང་སྐྱོང་དེ་ཡང་རྒྱ་ནག་མི་དམངས་སྤྱི་མཐུན་རྒྱལ་ཁབ་ཀྱི་རྩ་ཁྲིམས་དང་མི་རིགས་ས་གནས་རང་སྐྱོང་གི་བཅའ་ཁྲིམས་སུ་གསལ་བ་ལྟར་ལག་བསྟར་བྱེད་དགོས།བོད་ནང་གི་གནས་སྟངས་ད་ལྟའི་ཆར་ཧ་ཅང་ཛ་དྲག་གི་ངང་གནས་ཡོད།རང་དབང་ཁང་པའི་སྤྱི་ཁྱབ་འགན་འཛིན་འདིར་ཕེབས་ཡོད།རང་དབང་ཁང་པས་༢༠༡༦དང་༢༠༡༧བསྟུད་མར་སྙན་ཐོ་བཏོན་པའི་ནང་འཛམ་གླིང་ནང་རང་དབང་ཉུང་ཤོས་ཡོད་མཁན་རྒྱལ་ཁབ་སི་རི་ཡ་ཡིན་ཞིང་།གཉིས་པ་བོད་ཡིན་པ་སྙན་ཐོའི་ནང་འཁོད་འདུགདེར་བརྟེན།བོད་མི་ཚོར་མཚོན་ན་ཁྱེད་རྣམ་པས་བོད་དོན་ཆེད་གླེང་སློང་དང་རྒྱབ་སྐྱོར་གནང་རྒྱུ་ཤིན་ཏུ་གལ་ཆེན་པོ་ཆགས་ཡོད།འོས་བསྡུ་འགྲོ་བཞིན་པའི་སྐབས་འདིར་ཁྱེད་རྣམ་པས་དུས་ཚོད་རྩ་ཆེན་པོ་བློས་བཏང་ནས་ཕེབས་པར་ཐུགས་རྗེ་ཆེ་ཞུ་རྒྱུ་ཡིན།ཁྱེད་རྣམ་པའི་སྐུ་ཚབ་ཚོགས་ཆུང་ཞིག་བོད་ནང་གཟིགས་སྐོར་དུ་ཕེབས་ཐུབ་ན་དགེ་མཚན་ཆེ་བ་ཡོད་ཅེས་དང་།